IPP-SVZ

IPP-MJU

IPP-MF

IPP-MDDSZEM

Številka: 007-67/2020/17

Datum: 25. 5. 2020

**Zadeva:** **Predlog Zakona o spremembah in dopolnitvah Zakona o državnem tožilstvu (EVA 2020-2030-0005) – medresorsko usklajevanje**

Spoštovani,

v medresorsko usklajevanje vam pošiljamo gradivo predloga Zakona o spremembah in dopolnitvah Zakona o državnem tožilstvu, katerega temeljni cilj je uveljavitev rešitev, s katerimi bo dosežena skladnost, zakonitost in izvršljivost Uredbe 2018/1727/EU Evropskega parlamenta in Sveta z dne 14. novembra 2018 o Agenciji Evropske unije za pravosodno sodelovanje v kazenskih zadevah (Eurojust) ter nadomestitvi in razveljavitvi Sklepa Sveta 2002/187/PNZ (v nadaljnjem besedilu: Uredba 2018/1727/EU) v slovenski pravni red ter enotna uporaba in interpretacija zakonskih določb v praksi.

Poleg tega se na normativni ravni predlaga ureditev pravic in obveznosti javnih uslužbencev, ki sodelujejo pri opravljanju nujnih procesnih dejanj. Gre za ugotovitve Računskega sodišča v okviru revizijskega poročila »Opravljanje nujnih procesnih dejanj v pravosodnih organih«[[1]](#footnote-1), ki je bilo izdano 11. 11. 2019, in s katerim je bila ministrstvu naložena priprava načrta aktivnosti za popravljalni ukrep, ki se nanaša na spremembo normativnih podlag.

Z namenom, da bi pri izvajanju zakona dosegli dosledno upoštevanje nacionalnega pravnega reda ter učinkovitost načela pravne države in pravne varnosti, se s predlogom zakona:

* prilagajajo veljavne določbe ZDT-1 tako, da ne bodo v nasprotju z vsebino Uredbe 2017/1939/EU,
* odpravljajo nepravilnosti, ki jih je pri izvajanju in evidentiranju pripravljenosti in dežurstva državnega tožilstva ugotovilo Računsko sodišče,
* določajo zakonske podlage za delovnopravno ureditev sodelovanja državnotožilskega osebja pri opravljanju nujnih procesnih dejanj,
* krepi vloga vodje državnega tožilstva pri zagotavljanju učinkovitosti in enotnosti pregona,
* redakcijsko odpravljajo anomalije, ki so posledica normativnih sprememb oziroma nesistemske rešitve, ki so v nasprotju z namenom posamezne zakonske določbe ter
* terminološka razhajanja.

Upoštevaje določbe Direktive 2003/88/ES Evropskega parlamenta in Sveta z dne 4. novembra 2003 o določenih vidikih organizacije delovnega časa, kjer se predlaga, da se čas, porabljen za pot osebe, ki je v pripravljenosti, do delovnega mesta oziroma do kraja opravljanja nujnega procesnega dejanja všteje v delovni čas, za mnenje zaprošamo Ministrstvo za delo, družino, socialne zadeve in enake možnosti. Po oceni Računskega sodišča časa za prihod na delovno mesto in odhod na drug kraj, kjer je treba opraviti nujno procesno dejanje, po vsebini namreč ni mogoče enačiti s pripravljenostjo, prav tako pa ne ustreza definiciji dežurstva. V praksi je zato prihajalo do različnih razlag in obravnave.

Prav lepo pozdravljeni.

|  |
| --- |
| Zlatko RATEJ |
| državni sekretar |

Pripravila:

mag. Bojana Vogrinec, sekretarka

Priloga:

– gradivo delovnega osnutka predloga zakona.

1. Revizijsko poročilo, št. 320-3/2016/72. [↑](#footnote-ref-1)